Լուգանսկի Ժողովրդական Հանրապետության դրոշ

Լուգանսկի Ժողովրդական Հանրապետության դրոշ (), Լուգանսկի Ժողովրդական Հանրապետության պաշտոնական պետական խորհրդանիշը զինանշանի և օրհներգի հետ միասին։ Ըստ ԼԺՀ Սահմանադրության՝ պետական դրոշի պաշտոնական օգտագործումը, նկարագրությունը և կարգը սահմանվում է Լուգանսկի Ժողովրդական Հանրապետության օրենքով։

Նկարագրություն 
Լուգանսկի Ժողովրդական Հանրապետության դրոշը երեք հավասարաչափ հորիզոնական շերտեր ունեցող ուղղանկյուն պաստառ է, վերևում՝ երկնագույն, մեջտեղում՝ կապույտ, ներքևում՝ կարմիր։ Լայնքը և երկայնքը 2:3 հարաբերակցությամբ են։

Դրոշը ստեղծված է Դոնեցկի Ժողովրդական Հանրապետության դրոշի սկզբունքով, բացառությամբ վերին շերտի, որը նման է Ռուսաստանի դրոշին, չնայած նախկինում վերևի շերտը եղել է ԴԺՀ-ի սև դրոշի նմանությամբ։ Ներկայումս դրոշի կարգավիճակը հաստատվել 2014 թվականի նոյեմբերի 2-ին «Լուգանսկի ժողովրդական հանրապետության դրոշի մասին» օրենքով։

Դրոշի գույներ 
Դրոշի գույները հաստատված են «Լուգանսկի Ժողովրդական Հանրապետության դրոշի մասին օրենքով»

Պատմություն 

Առաջին անգամ ԼԺՀ դրոշը հանրությանը ներկայացվել է 2014 թվականի մայիսի 9-ին Լուգանսկում՝ Հաղթանակի օրվա կապակցությամբ հանրահավաքի ժամանակ։ Դրոշը եռագույն էր՝ կապույտ, կապույտ և կարմիր հորիզոնական գծերով։ Դրոշի կենտրոնում պատկերված էր զինանշան, Լուգանսկի զինանաշանը՝ կրծքին երկգլխանի արծիվ, վերևում եւ ներքևի մասում, կապույտ եւ կարմիր շերտերի վրա «Լուգանսկ» և «հանրապետություն» բառերը տեղադրվել էին ռուսական կանոնադրության ոճով։ Սկզբում դրոշը պատկերում էր սպիտակ արծիվ մի գավազանով և իշխանությամբ։

2014 թվականի մայիսից հետո, երբ ԼԺՀ-ն և ԴԺՀ-ն մտադրություն հայտնեցին միավորվել «Նոր Ռուսաստանին», ի հայտ եկավ դրոշի նոր տարբերակ՝ ժապավենով սպիտակ արծիվ, ներքևում՝ «Նոր Ռուսաստան» մակագրություն։ Դրոշի այս արծիվը գրեթե ամբողջությամբ Դոնեցկի հանրապետության դրոշի կրկնությունն էր. նույն թագի բացակայությունը, նույն ժապավենը, տարբերվում էր միայն տեքստը և կենտրոնի պատկերը (Լուգանսկի զինանշանի փոխարեն Միքայել հրեշտակապետ)։ Բացի այդ, երբեմն օգտագործվում էր երրորդ տարբերակը` ոսկե արծիվ։ Այս դրոշի ֆոնի վրա Վալերի Բոլոտովը կարդացել է 2014 թվականի օգոստոսի 14-ին, ԼԺՀ-ի ղեկավարի պաշտոնից հեռանալու մասին։

2014 թվականի նոյեմբերի 2-ին, ԼԺՀ-ի նորընտիր ղեկավար Իգոր Պլոտնիցկիի երդմնակալության արարողության ժամանակ ներկայացվել է երկնագույն-կապույտ-կարմիր դրոշ՝ երեքմասանի վահան, որում ներկայացված է արևածաղիկ, ձի և հանք։

Վահանի ձախ մասում կանաչ ֆոնի վրա արևածաղիկը է, աջ կողմում` սպիտակ ձի կարմիր ֆոնի վրա, ներքևում` կապույտ ֆոնին ածուխի արդյունահանման գործարան։ Վահանի ձախ և աջ կողմերում պատկերված են ցորենի հասկեր։ Հասկերը միացված են կապույտ ժապավենով` հետևյալ արձանագրությամբ. «Ազատ մարդկանց կամքը», որը գտնվում է դրոշի ներքևի մասում։ Դրոշի վերևի հատվածում գրված է «ԼԺՀ»։ Մակագրության ձախ և աջ կողմերում կան երեք շարք աստղեր։ Շարքերը թեքված են ներքև։ Վերին շարքում երեք աստղեր գտնվում են աջ վերին ծայրում՝ միջին շարքի աջ կողմի համեմատ, ձախ կողմի ծայրի երեք աստղերը՝ աստղերի ձախ խմբի միջին շարքի համեմատ։ Միջին շարքում պատկերված են աջից և ձախից չորսական աստղեր «ЛНР» գրությամբ։ Ներքևի շարքում երեք աստղերը գտնվում են աստղերի միջին շարքի աջ խմբի համեմատ ձախ ծայրային հատվածում, աջ կողմի ծայրի երեք աստղեր՝ աստղերի ձախ խմբի միջին շարքի համեմատ։

Դրոշների պատկերասրահ

Տարբերակներ

Ծանոթագրություններ

Արտաքին հղումներ 

Закон «О Государственном флаге Луганской Народной Республики» 

Ազգային դրոշներ